Aalborg Universitet klar med en ny kandidatuddannelse

Har man en drøm om at blive elitetræner - eller idrætslærer på et gymnasium - så har Aalborg Universitet uddannelsen, der kan gøre drømmen til virkelighed. Universitetet har netop fået godkendt en ny kandidatuddannelse, som gør det muligt at få de to eliteuddannelser. Når man har gennemført dem bliver man cand. scient i idræt. - Det er helt unikt, at vi nu kan tilbyde vore idrætsstuderende at de kan gå endnu et skridt videre og slutte deres studier med eliteuddannelsen, siger professor Egon Toft fra AAUs sundhedsområde. Elitetræneruddannelsen bliver den eneste af sin art herhjemme, og den sigter på at uddanne trænere på højeste niveau indenfor såvel bredde-som eliteidræt.